আওয়ার কাজিনস ইন ওহিও

আওয়ার কাজিনস ইন ওহিও (ইংরেজি: Our Cousins in Ohio) হলো ১৮৪০-এর দশকে ওহিওতে বসবাসকারী কুয়েকার আদর্শের অধিকারী একটি অভিবাসী পরিবারের এক বছরের জীবন কাহিনী। এটি মেরি বোথাম হাউইটের লেখা একটি বই। মেরি মূলত তার বোন এমা বোথাম অল্ডারসনের (১৮০৬–১৮৪৭) পাঠানো চিঠিপত্রের ওপর ভিত্তি করে বইটি লিখেছেন। ১৮৪২ সালে এমা তার স্বামী হ্যারিসন অল্ডারসন (১৮০০–১৮৭১) এবং তিন সন্তান—উইলিয়াম চার্লস (১৮৩৭–১৯১৪), অ্যাগনেস (১৮৩৯–১৯২৫) ও অ্যানা মেরিকে (১৮৪১–১৯৩৪) নিয়ে ইংল্যান্ড ছেড়ে আমেরিকায় চলে যান।

বইটির ভূমিকায় হাউইট আওয়ার কাজিনস ইন ওহিওকে তার অন্য একটি বই দ্য চিলড্রেন'স ইয়ার (The Children's Year, ১৮৪৭)-এর একটি "সহযোগী খণ্ড" হিসেবে উল্লেখ করেছেন। ওই বইটিতে তিনি একইভাবে তার নিজের দুই ছোট সন্তান মার্গারেট এবং চার্লটন হারবার্টের এক বছরের জীবনগল্প তুলে ধরেছিলেন।

প্রকাশনা
বইটির প্রথম সংস্করণে ১৮৪৯ সাল উল্লেখ থাকলেও এটি ১৮৪৮ সালের ডিসেম্বর মাস থেকেই বাজারে পাওয়া যাচ্ছিল। সম্ভবত বড়দিনের (ক্রিসমাস) কেনাকাটার মৌসুমকে কাজে লাগানোর লক্ষ্যেই এটি সময়ের কিছুটা আগে প্রকাশ করা হয়। ১৮৫০-এর দশকে আমেরিকা ও ইংল্যান্ডে বইটি বেশ কয়েকবার পুনর্মুদ্রিত হয় এবং পরবর্তীতে ১৮৬৬ সালে আবারও প্রকাশিত হয়। এর ইংরেজি সংস্করণগুলোতে চারটি খোদাই করা চিত্র যুক্ত ছিল, যা হাউইটের মেয়ে শিল্পী অ্যানা মেরি হাউইটের আঁকা ছবির অনুকরণে করে তৈরি করা হয়েছিল।বইটির প্রকাশনা সংক্রান্ত তথ্যগুলো এর প্রচ্ছদ পৃষ্ঠা এবং ওয়ার্ল্ডক্যাট (WorldCat) ডাটাবেস থেকে সংগ্রহ করা হয়েছে।

মেরি হাউইট যে মূল চিঠিপত্রগুলোর ওপর ভিত্তি করে এই বইটি লিখেছিলেন, সেগুলো বর্তমানে যুক্তরাজ্যের নটিংহ্যাম বিশ্ববিদ্যালয়ের 'ম্যানুস্ক্রিপ্টস অ্যান্ড স্পেশাল কালেকশনস' বিভাগে সংরক্ষিত রয়েছে।

সারসংক্ষেপ ও বৈশিষ্ট্য
বইটির কাহিনী আবর্তিত হয়েছে ওহিওর হ্যামিল্টন কাউন্টিতে গ্রেট মিয়ামি নদীর পশ্চিম তীরে অবস্থিত 'দ্য সিডারস' নামক একটি পারিবারিক খামার ও তার চারপাশ ঘিরে। এটি এথেন্স গ্রামের কাছে অবস্থিত ছিল; যা মূলত ওয়ারশ গ্রামের একটি কাল্পনিক নাম (বর্তমানে এটি সিনসিনাটি শহরের অন্তর্ভুক্ত)। ১৮৫০-এর দশকে আদি বাড়িটি ভেঙে ফেলা হয় এবং বর্তমানে সেই স্থানে 'সিটন হাই স্কুল' অবস্থিত।

কোনো একটি নির্দিষ্ট মূল পটভূমি অনুসরণ করার পরিবর্তে বইটিকে একটি পূর্ণ পঞ্জিকা বর্ষ বা ক্যালেন্ডার বছরের আদলে সাজানো হয়েছে। জানুয়ারি থেকে ডিসেম্বর—প্রতিটি মাসের জন্য এতে আলাদা আলাদা অধ্যায় রয়েছে। কাহিনীটি শুরু ও শেষ হয়েছে অভিবাসীদের ঐতিহ্যবাহী বড়দিনের উৎসব বর্ণনার মাধ্যমে।

এই মাসিক কাঠামোর মধ্যে লেখক সমান্তরালভাবে দুটি দিক তুলে ধরেছেন: পারিবারিক জীবন (সন্তানদের লালন-পালন, যেমন- উইলির একগুঁয়েমি সামলানোর চেষ্টা, পাড়ার দুষ্টু ছেলেদের সাথে মোকাবেলা, চাষাবাদ ও পশুপালন এবং পার্শ্ববর্তী বনে ঘুরে বেড়ানোর মতো প্রাত্যহিক ঘটনা) এবং তৎকালীন সামাজিক প্রেক্ষাপট (সে সময়ের গুরুত্বপূর্ণ সামাজিক সমস্যাগুলো, যেমন- দাসপ্রথা ও তার বিলোপ আন্দোলন, মেক্সিকো যুদ্ধে অংশ নিতে যাওয়া সৈন্যদের যাত্রা, পশ্চিম আমেরিকায় মানুষের অভিবাসন এবং বিভিন্ন ধর্মীয় ও জাতিগত গোষ্ঠীর রীতিনীতি)

চরিত্রসমূহ
তার বোনের অনুরোধে হাউইট বইটির অনেক চরিত্রের নাম বদলে দিয়েছিলেন। নিচে আওয়ার কাজিনস ইন ওহাইও-এর এমন কিছু চরিত্রের নাম দেওয়া হলো যাদের বাস্তব জীবনের ব্যক্তিদের সাথে শনাক্ত করা সম্ভব হয়েছে:

 আওয়ার কাজিনস (চরিত্র)  আসল ব্যক্তি (মডেল) মা  এমা অল্ডারসন বাবা  হ্যারিসন অল্ডারসন উইলি, উইলিয়াম  উইলিয়াম চার্লস অল্ডারসন ফ্লোরেন্স  অ্যাগনেস অল্ডারসন কর্নিলিয়া, নেলি  অ্যালিস অ্যান অল্ডারসন (১৮৪৪–১৮৫৫) ফেলিসিয়া বাওয়ার  জেন বনসাল (আনু. ১৮৩৪-?) ম্যাডাম লিওনার্ড  মেরি ক্রহোর কাজিন ইসরায়েল হপার  থম্পসন হ্যারিসন (জন্ম ১৮১৩) কাজিন মার্গারেট  এলিজাবেথ মেসন ডেভিড হাচিনসন আব্রাহাম টেলর আন্ট হাচিনসন  এলিজাবেথ টেলর আঙ্কেল কর্নিলিয়াস  জোসেফ ডব্লিউ টেলর (১৮১০–১৮৮০)

 সাহিত্যিক ও ঐতিহাসিক গুরুত্ব 
আওয়ার কাজিনস ইন ওহিও বইটিকে সম্মিলিত জীবনধর্মী রচনা এবং পারিবারিক সাহিত্যের এক অনন্য উদাহরণ হিসেবে বিবেচনা করা হয়। মেরি এবং তার স্বামী উইলিয়াম, অনেক সময় তাদের দুই মেয়ে মার্গারেট হাউইট ও অ্যানা মেরি হাউইটের সহায়তায় অসংখ্য বই ও নিবন্ধ লিখেছিলেন। লিন্ডা পিটারসনের মতে, "শুরু থেকেই হাউইটদের লেখনীর ধরণ ছিল সহযোগিতামূলক; যেখানে যৌথ প্রকাশনা ছাড়াও লেখনীকে একটি পারিবারিক কর্মকাণ্ড ও ব্যবসা হিসেবে গণ্য করা হতো।" পরবর্তীতে পিটারসন উল্লেখ করেন যে, হাউইটের এই পারিবারিক কাহিনীগুলোর বিষয়বস্তু এবং সেগুলো যেভাবে তৈরি হয়েছে, উভয়ই একটি আদর্শ পারিবারিক জীবন এবং বিশেষ করে সম্মিলিত কাজের গুরুত্ব ফুটিয়ে তোলে যা পুরো পরিবারকে একসূত্রে গেঁথে রাখে।

হাউইট সাধারণত ইংল্যান্ডের পারিবারিক জীবন নিয়ে লিখলেও, এই বইয়ে তিনি সেই পারিবারিক সহযোগিতার গণ্ডিকে আটলান্টিক মহাসাগর পেরিয়ে বিদেশে নতুন বসতি গড়া এক অভিবাসী পরিবারের সংসার পর্যন্ত বিস্তৃত করেছেন। লিন্ডা পিটারসন যুক্তি দেন যে, এই বইটি নির্দিষ্ট কিছু ব্রিটিশ সামাজিক, সাংস্কৃতিক ও রাজনৈতিক মূল্যবোধের ওপর ভিত্তি করে লেখা; যা মূলত হাউইট দম্পতির দাসপ্রথা বিরোধী কঠোর মতাদর্শগুলোকেই ছড়িয়ে দিতে চেয়েছিল।

এছাড়াও লক্ষ্য করা গেছে যে, এই বইটি ব্রিটিশ পাঠকদের কাছে কয়েক ডজন মার্কিন শব্দ ও বাগধারা পরিচিত করিয়ে দিয়েছে, যার অনেকগুলো এমনকি অক্সফোর্ড ইংরেজি অভিধান-এও তখনো নথিভুক্ত হয়নি। সমসাময়িক অন্য অনেক লেখক মার্কিন শব্দ ব্যবহারের সমালোচনা করলেও হাউইট এ ক্ষেত্রে কোনো ধরণের নেতিবাচক মনোভাব দেখাননি।

তথ্যসূত্র

বহিঃসংযোগ

 Our Cousins in Ohio at the ইন্টারনেট আর্কাইভ

বিষয়শ্রেণী:জীবনীগ্রন্থ